Kanne 4.7.2022 – Confédération nationale du Crédit mutuel ym. v. SRB
(asia T-392/22)
Oikeudenkäyntikieli: ranska
Asianosaiset
Kantajat: Conféderation nationale du Crédit Mutuel (Pariisi, Ranska) ja muut 25 kantajaa (edustajat: asianajajat A. Gosset-Grainville, M. Trabucchi ja M. Dalon)
Vastaaja: Yhteinen kriisinratkaisuneuvosto (Single Resolution Board, SRB)
Vaatimukset
Kantajat vaativat, että unionin yleinen tuomioistuin
SEUT 263 artiklan nojalla kumoaa yhteiseen kriisinratkaisurahastoon (Single Resolution Fund, SRF) vuodelta 2022 suoritettavien ennakollisten vakausmaksujen laskennasta 11.4.2022 tehdyn päätöksen nro SRB/ES/2022/18 siltä osin kuin se koskee kantajia
toteaa SEUT 277 artiklan nojalla, että yhteistä kriisinratkaisumekanismia koskevan asetuksen (Single Resolution Mechanism, SRM)1, täytäntöönpanoasetuksen2 ja delegoidun asetuksen3 seuraavia säännöksiä ei sovelleta:
–    SRM-asetuksen 69 artiklan 1 kohta, 69 artiklan 2 kohta, 70 artiklan 1 kohta ja 70 artiklan 2 kohdan a ja b alakohta
–    delegoidun asetuksen 4 artiklan 2 kohta ja 5, 6, 7 ja 20 artikla sekä liite I
–    täytäntöönpanoasetuksen 4 artikla
velvoittaa vastaajan korvaamaan kaikki oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantajat vetoavat kahdeksaan kanneperusteeseen, jotka ovat keskeisiltä osiltaan identtiset tai samankaltaiset kuin ne, joihin vedotaan asiassa T-391/22, Société générale ym. v. SRB.
____________
1     Yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annettu Euroopan parlamentin ja neuvoston asetus (EU) N:o 806/2014 (EUVL 2014, L 255, s. 1).
1     Asetuksen N:o 806/2014 yhdenmukaisista soveltamisedellytyksistä yhteiseen kriisinratkaisurahastoon suoritettavien ennakollisten vakausmaksujen osalta 19.12.2014 annettu neuvoston täytäntöönpanoasetus (EU) 2015/81 (EUVL 2015, L 15, s. 1).
1     Direktiivin 2014/59 täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta 21.10.2014 annettu komission delegoitu asetus (EU) 2015/63 (EUVL 2015, L 11, s. 44).